polyglot-tagger/wikipedia-language-snippets-filtered huggingface dataset:
தேர்வு வினா வங்கி, தர அளவீடு, உற்றுநோக்குதல், குறை கண்டுணரும் தேர்வு, குறை நீக்கக் கற்பித்தல், திறன்மிகு மாணவர்களைக் கண்டுபிடித்தல் போன்றவைகளுக்கு வழிகாட்டும் குறிப்புகளை அளித்தல் பணியிடைப் பயிற்சி அளித்தல்.
மாவட்டம் முழுமையிலுமுள்ள தொடக்கக்கல்வி, உயர்நிலை, மேல்நிலை கல்வி ஆசிரியர்கள், தலைமை ஆசிரியர்கள், கருத்தாளர்கள், இவர்களுக்கு திட்டமிட்டு பணியிடைப் பயிற்சி அளித்தல்.
திருச்சி புதிய பேருந்து நிலையத்தில் இருந்து சுமார் 45 கி.மீ துாரத்தில் லால்குடியிலிருந்து வேளாண்மை பொறியியல் கல்லூரி மற்றும் ஆராய்ச்சி நிலையம் செல்லும் சாலையில் அமைந்துள்ளது.
ஒப்பாரி தமிழ் நாட்டுப் பாடல் வகைகளில் ஒன்று. கிராமத்து மக்கள் வாழ்க்கையில் இசையானது பின்னிப் பிணைந்து காணப்படுகின்றது. தாய், தந்தை, கணவன், பிள்ளை, உற்றார், உறவினர் எவரேனும் இறந்து விட்டால் ஒருவருடைய உள்ளத்தில் எழுகின்ற துன்பஉணர்வை வெளிக்காட்ட ஒப்பாரி பாடப்படுகிறது. இறந்தவர்களின் வரலாறு பற்றித் தெரியாதவர்கள் அப்பாடல் மூலம் வரலாற்றினை அறிய முடியும். ஒப்பாரிப் பாடல்களின் இசை, விளம்பமும் மத்யமும் கலந்த ஒரு லய அமைப்பில் முகாரி, ஆகிரி முதலான இராகச் சாயலுடன் விளங்குகின்றது.
நாட்டுப்புறங்களில் இழவு வீடுகளில் உறுமி எனப்படும் ஒரு இசைக்கருவி இசைக்கப்படும். இன்னைக்கி உறுமிச் சத்தம் கேட்டதென்ன எனப் புலம்பும் ஒரு ஒப்பாரிப் பாடலில் இருந்து, உறுமி சில வட்டாரங்களில் இறப்புக்கான ஒரு குறியீட்டு இசைக்கருவியாக பயன்படுத்தபட்டமை தெரிய வருகின்றது.
இறந்தவர்களுக்காக வருந்திப் பாடும் பாடலே ஒப்பாரி. துக்கத்தின் வெளிப்பாடே அழுகை. மன அமைதிக்காகவும், ஆறுதலுக்காகவும் புலம்புகின்றனர். துயரத்தைத் தாங்கிக்கொள்ள இயலாத பெண்களே ஒப்பாரிப் பாடல்களைப் பாடுகின்றனர்.
ஒப்பு + ஆரி எனப் பிரித்து அழுகைப் பாட்டு எனப் பொருள் கூறியுள்ளது சென்னைப் பல்கலைக்கழகத் தமிழகராதி. இறந்தவரை ஒப்பு சொல்லிப் பாடுவது ஒப்பாரி எனப்படும்.
பண்டைய கிரேக்க மற்றும் பாபிலோனியாவிலும் பெந்தகிராம்கள் குறியீட்டளவில் பயன்படுத்தப்பட்டன, கிறிஸ்தவர்களால் சிலுவையின் பயன்பாடு மற்றும் யூதர்களின் தாவீதின் நட்சத்திரம் போன்ற பல விக்கான்களால் விசுவாசத்தின் சின்னமாக இன்று பயன்படுத்தப்படுகிறது. பெண்டகிராமில் மாயாஜால சங்கங்கள் உள்ளன, மேலும் நெப்போபன் விசுவாசங்களை கடைப்பிடிக்கும் பலர் அந்த சின்னத்தை சின்னமாக இணைக்கிறார்கள். இயேசு கிறிஸ்துவின் ஐந்து காயங்களைப் பிரதிநிதித்துவம் செய்வதற்கு ஒருமுறை கிறிஸ்தவர்கள் பெந்தாகிராமுக்கு பொதுவாகப் பயன்படுத்தினர். பெண்டகிராம் ஃப்ரீமேஷனரி உடன் தொடர்புகளைக் கொண்டுள்ளது மற்றும் பிற நம்பிக்கை அமைப்புகளாலும் பயன்படுத்தப்படுகிறது.
பெண்டகிராம் என்ற வார்த்தை கிரேக்க வார்த்தையான , , "ஐந்து" + , "கோடு" ஆகியவற்றிலிருந்து வருகிறது. "" என்ற வார்த்தை சில நேரங்களில் "பெண்டாக்ராம்" என்ற பெயரில் பயன்படுத்தப்படுகிறது. பன்ஃபாஃபா என்ற சொல்லானது 17 ஆம் நூற்றாண்டின் ஒரு பிந்தைய கிளாசிக்கல் கிரேக்க பெயர் புத்துயிர் பெற்ற நவீன மறுமலர்ச்சி ஆகும்.
ஆரம்பத்தில் நினைவுச்சின்ன சுமேரிய ஸ்கிரிப்ட் அல்லது க்யுனிஃபார்ம், ஒரு பெண்டாக்ராம் கிளிஃப் என்ற வார்த்தையின் ஒரு லோகோகிராம் எனக் கூறப்படுகிறது, அதாவது "மூலையில், கோணத்தில், மூக்கு, ஒரு சிறிய அறை, குழி, துளை, படுகுழி" (இது பின்னர் கியூனிஃபார்ம் அடையாளம் 𒌒, ஐந்து குடற்களால் ஆனது, மேலும் அசீரிய க்யூனிஃபார்மில் நான்கு குறைக்கப்பட்டது).
ஒரு (சில நேரங்களில் ஒரு பற்பல அல்லது அல்லது ஒரு நட்சத்திர பென்டகன் என்று அழைக்கப்படுகிறது) ஐந்து நேராக பக்கவாதம் வரையப்பட்ட ஐந்து கூர்ந்த நட்சத்திரம் வடிவம் ஆகும்.
கிளாவிசெப்சு பேரினத்தின் எர்காட்டில் 50 அறியப்பட்ட இனங்கள் உள்ளடங்கியுள்ளன. இவற்றில் பெரும்பாலானவை வெப்பமண்டலப் பகுதிகளில் காணப்படுகின்றன. புற்களிலும் கூலங்களிலும் ஒட்டுண்ணியாக வாழும் சி. பர்பூரியா , கம்பிலும் பஃபெல் புற்களிலும் வாழும் சி. பியூசிபார்மிசு , தால்லிசு புற்களில் வாழும் சி. பாசுபலி , சி. ஆப்பிரிக்கானா , , சி. லூட்டியா . ஆகியவை இந்த இனங்களில் பொருளியலாகக் குறிப்பிடத்தகுந்தவை. சி. பர்பூரியா மிக வழக்கமாக திறந்த பொலன்சேர்க்கை இனங்களாகிய புல்லரிசி, , திரைட்டிகேல், கோதுமை, வாற்கோதுமை ஆகியவற்றைத் தாக்குகிறது. இது மிக அருகலாகவே காடைக்கண்ணி இனத்தைத் தாக்கும்.
கிளாவிசெப்சு பர்பூரியா என்பது இந்தக் குழுவின் முதன்மை வாய்ந்த பூஞ்சை இனமாகும். இந்த பூஞ்சை, புல்லரிசி, கம்பு, அதனோடு தொடர்புடைய பிற தாவரங்களில் வளர்கிறது. இந்தப் பூஞ்சை உருவாக்கும் எர்காட் சிலரோட்டியம் எனப்படும் மாசுபட்ட கூலப் பழக் கட்டமைப்பில் அமையும் ஆல்கலாய்டுகளை உட்கொள்ளும் மனிதர்களிலும் பிற பாலூட்டிகளிலும் எர்கோடிசத்தை ஏற்படுத்தும்.
அண்டக்கதிர்கள் விண்ணில் நமது காற்று மண்டலத்திற்கு அப்பால் ஒளியின் வேகத்தில் பயணம் செய்கிறன. இத்துகள்ளில் சில பூமிக்குவரும்நிலை ஏற்படுகிறது. அப்பொழுது அவை பூமியின் காற்று மண்டலத்திற்குள் புகுகின்றன. பூமிக்கு வரும் கதிர்களில் இடையே குறைவான அலை நீளத்தையும் அதிகமான அதிர்வெண்களையும் உடையவையாகும். இந்த அணுத்துகள்கள் 'முதல்வகை காஸ்மிக் கதிர்கள்' என்று அழைக்க படுகின்றன. இந்த முதல் வகை அணுத்துகள்கள் காற்று மண்டலத்திற்கு வந்தவுடன் அங்குள்ள உயிர்க் காற்று நீர்க் காற்று அணுக்களுடன் மோதுகின்றன. இந்த மோதல்கள் புதிய துகள்களை உண்டாக்குகின்றன. மோதல்களினால் உண்டாகிய புதிய துகள்களுக்கு, இரண்டாம் வகை காஸ்மிக் கதிர்கள் என்று பெயர். இந்த இரண்டாம் வகை காஸ்மிக் கதிர்கள் மேலும் அணுக்களுடன் மோதிமேலும் புதிய துகள்களை உண்டாக்குகின்றன.இவ்வாறு பூமியில் கதிரிய்க்க மழை பொழிகின்றது. பூமியைக் தாக்குகிறது.
அண்டக்கதிர்கள், பூமியின் காற்றுமண்டலத்தைத் துளைத்துப் பாதிப்புண்டாக்கவும், நிலப்பரப்பிற்குமே கூடச் செல்லும் அளவிற்கும் சில இரண்டாம் நிலை துகள்களின் தூறலைப் பொழியக்கூடியதாகும். இது முதன்மையான உயர்-ஆற்றல் புரோத்தன்களும், அணுக்கருக்களும் கொண்ட ஒரு விளங்காத தோற்றுவிப்பைக் கொண்டதாக இருக்கிறது. பெர்மி விண்வெளித் தொலைநோக்கியின் மூலம் 2013ல் கிடைக்கப்பெற்ற தகவலானது, முதன்மை அண்டக்கதிர்களின் ஒரு இன்றியமையாத பகுதி, மீவிண்மீன்களின் வெடிப்புச்சிதறல்களின் தோற்றுவிப்பாகக் கருதக்கூறியுள்ளது. ஆயினும், இது மட்டுமே அண்டக்கதிர்களின் ஒரே தோற்றுவிப்பு என கருதயியலாது. செயலுறு அண்டக்கருக்களும் கூட இதன் தோற்றுவிப்பாக இருக்கலாம்.
வானியற்பியலில், அண்டக்கதிர் என்பது குறிப்பாகச் சூரியக் குடும்பத்திற்கு வெளியில் இருந்து வரக்கூடிய ஓர் உயர்-ஆற்றல் பெற்ற அணுத் துகள் ஆகும். இது மின்னூட்டப்பட்ட நுண் துகள்களைக் கொண்டதாகும். இவ்வகைக் கதிர்கள் எங்கிருந்து வருகின்றன என்பது திட்டமாக இதுவரை கண்டுபிடிக்கப்படவில்லை. இக்கதிர்களின் ஆய்வின்போதுதான் பாசிட்ரானும் பல்வேறு மேசான்களும் கண்டுபிடிக்கப்பட்டன. சிற்சில சமயங்களில் இக்கதிர்களில் புரோட்டான்களும் எலக்ட்ரான்களும் காணப்படுகின்றன. அண்டவெளியில் காணப்படுவதாலும் அண்டவெளியில் தோன்றுவதாகக் கருதப்படுவதாலும் இப்பெயர் பெற்றன.
இந்த முறையில், ஆண்டிமணி டிரைபுளோரைடினை குளோரின் அல்லது ஆண்டிமணி பென்டாகுளோரைடுடன் வினைப்படுத்தும் போது செயல்படு உறுப்பான ஆண்டிமணி டிரைபுளோரோடைகுளோரைடு கிடைக்கிறது. இந்த சேர்மமானது பெருமளவிலும் தயாரிக்கப்படலாம். இசுவார்ட்டின் வினயைானது பொதுவாக ஆர்கனோபுளோரின் சேர்மங்களின் தொகுப்பு முறை தயாரிப்புகளுக்குப் பயன்படுத்தப்பட்டன. ஆனால், சிலேன்களைப் பயன்படுத்தியும் ஆய்வுகள் நிகழ்த்தப்பட்டு வருகின்றன. இது பிரியான்களின் தொழில் முறை தயாரிப்பிற்கும் முன்பு பயன்படுத்தப்பட்டுள்ளது. புளோரினைக் கொண்டுள்ள இதர லுாயி அமிலங்களும் ஐதரசன் புளோரைடுடன் இணைந்து புளோரினேற்றக் காரணிகளாக பயன்படுத்தப்படுகின்றன.
ஆண்டிமணி டிரைபுளோரைடு , 3, என்ற மூலக்கூறு வாய்ப்பாட்டை உடைய கனிமச் சேர்மம் ஆகும். சில நேரங்களில் இந்தச் சேர்மம் இசுவார்ட்டின் காரணி எனவும் அழைக்கப்படுகிறது. ஆண்டிமணி தனிமத்தின் இரண்டு முக்கியமான புளோரைடுகளில் இதுவும் ஒன்றாகும். மற்றொன்று ஆண்டிமணி பென்டாபுளோரைடு 5 ஆகும். இச்சேர்மமானது வெண்ணிறத் திண்மமாக தோற்றமளிக்கிறது. சில தொழிற்துறை பயன்பாடுகளிலும், கனிம வேதியியலிலும் ஒரு வேதிக்காரணியாகவும் பயன்படுகிறது. ஆர்கனோபுளோரின் வேதியியலிலும் ஒரு முக்கியக் காரணியாகப் பயன்படுகிறது.
திட 3 இல் மையத்தில் உள்ள அணுவானது எண்முகி மூலக்கூறு அமைப்பைப் பெற்றுள்ளது. மைய அணுவானது புளோரைடு ஈந்தணைவிகளால் இணைக்கப்பட்டுள்ளது. மூன்று – பிணைப்புகள் குட்டையான பிணைப்பு நீளத்தையும் மற்ற மூன்று பிணைப்புகள் நீண்ட பிணைப்பு நீளத்தையும் கொண்டுள்ளன. இது ஒரு பலபடியாக இருப்பதால், 3, 3 மற்றும் 3 போன்ற இதர ஒத்த சேர்மங்களுடன் ஒப்பிடும் போது 3 யானது மிகவும் குறைவான ஆவியாகும் தன்மையைக் கொண்டுள்ளது.
ஆண்டிமணி டிரைபுளோரைடானது, 3, ஆண்டிமணி டிரையாக்சைடு மற்றும் ஐதரசன் புளோரைடு ஆகியவற்றை வினைக்குட்படுத்துவதன் மூலம் தயாரிக்கப்படுகிறது:
இந்தச் சேர்மமானது ஒரு மென்மையான லுாயிசு அமிலமாகும். இது மெதுவாக நீரில் நீராற்பகுக்கப்படுகிறது. புளோரினோடு இது ஆக்சிசனேற்றம் அடைந்து ஆண்டிமணி பென்டாபுளோரைடைத் தருகிறது.
கரிம வேதியியலில் இச்சேர்மம் ஆலசனேற்ற வினைக்காரணியாகப் பயன்படுகிறது. இந்தப் பயன்பாடானது 1892 ஆம் ஆண்டு பெல்சிய நாட்டு வேதியியலாளாா் பிரெடெரிக் ஜீன் எட்மண்ட் இசுவார்ட்சு என்பவரால் அறிவிக்கப்பட்டது. இவர் குளோரைடு சேர்மங்களை புளோரைடு சேர்மங்களாக மாற்றுவதற்கு இதன் உபயோகத்தன்மையைக் குறித்து செயல்முறை விளக்கமளித்தார்.
காரைக்குடியின் புறநகரப் பகுதியாக தற்போது இருக்கும் செஞ்சை என்ற இடம் முன்பு காட்டுப்பகுதியாக இருந்தது. இந்த செஞ்சை காட்டுப்பகுதியில் காட்டம்மன் கோயில் உள்ளது. காட்டம்மனும் கொப்புடையம்மனும் சகோதரிகள் ஆவர். காட்டம்மனின் தங்கையே கொப்புடையம்மன். கொப்புடையம்மனுக்கு பிள்ளைகள் இல்லை எனவும் காட்டம்மனுக்கு ஏழு பிள்ளைகள் இருந்ததாகவும் கூறப்படுகிறது. தன் மூத்த தமக்கையின் பிள்ளைகளைப் பார்க்க கொப்புடையம்மன் வரும்போது கொழுக்கட்டை முதலான உணவுப்பண்டங்களை தானே செய்து குழந்தைகளுக்கு கொடுக்க எடுத்து வருவாரென்றும் காட்டம்மன் மலடியான தன் தங்கை தன்னுடைய பிள்ளைகளை பார்க்கக் கூடாது என்று நினைத்து பிள்ளைகளை ஒளித்து வைப்பாரென்றும் கூறப்படுகிறது. இதனை அறிந்த தங்கை கொப்புடையம்மன் ஒளித்து வைத்த பிள்ளைகளை கல்லாக்கிவிட்டு பின்னர் அங்கிருந்து கோபத்தோடு காரைக்குடி வந்து தெய்வமாகிவிட்டாள் என்றும் இக்கோயிலின் தல வரலாறு தெரிவிக்கிறது.
சித்திரை மாதம் கடைசி செவ்வாய் கிழமை 'செவ்வாய்ப் பெருந்திருவிழா' தொடங்கி வைகாசி மாதம் முதல் வாரம் முடிய 10 நாள் மிகச்சிறப்பாக கொண்டாடப்பட்டு வருகிறது. சித்திரை மாதத்தில் நான்கு செவ்வாய் கிழமை வந்தால் அதில் இரண்டாவது செவ்வாய் கிழமையும், ஐந்து செவ்வாய் கிழமை வந்தால் அதில் மூன்றாவது செவ்வாய் கிழமையும் கொப்புடையம்மனுக்கு பூச்சொரிதல் நடைபெறும்.
தோல் நோய்கள், குழந்தைப் பேறு இல்லாமை போன்ற குறைபாடுகளினால் அவதிப்படுவோர், மற்றும் மண வாழ்வில் பல பிரச்சினைகளைச் சந்திப்போர் போன்றவர்கள் இங்கு வருகிறார்கள். உடல்நலக் குறைவினால் அவதிப்படுவோர், இங்கு வந்து பிரார்த்தனை செய்து செல்கின்றனர். பூரண நம்பிக்கை கொண்டு இங்கு வருவோரின் குறைகள் யாவும் நிவர்த்தியடைகிறது என்பது நம்பிக்கை.
சிவன் தலங்களில் சிதம்பரம் நடராஜர் கோயிலில் தான் மூலவரும் உற்சவரும் ஒன்றாக இருக்கும். அதேபோல் அம்மன் தலங்களில் மூலஸ்தானத்தில் இருக்கும் அம்மனே உற்சவ மூர்த்தியாக இருப்பது காரைக்குடி கொப்புடை நாயகி அம்மன் கோயிலில் ஆகும். காவல் தெய்வம் கருப்பண்ணசாமி வேறெங்கும் இல்லாத கோலத்தில் குதிரையில் அமர்ந்தபடி மைக்கப்பட்டிருக்கிறார்.
காரைக்குடி கொப்புடை அம்மன் கோயில் என்பது சிவகங்கை மாவட்டம் காரைக்குடியில் அமைந்துள்ள அம்மன் கோயில் ஆகும். இத்தலத்தின் மூலவராகவும், உற்சவராகவும் கொப்புடை நாயகி அம்மன் அமைக்கப்பட்டுள்ளார். இத்தலமானது பழமை வாய்ந்தது. கொப்புடைஅம்மன் கோயில், தென்னிந்திய பக்தர்களிடையே புகழ்பெற்று விளங்குகிறது.
சமூகக் கற்றல் சாதனங்கள் என்பன வழிகாட்டுதல் மற்றும் வயது வந்தோர்க்கான கற்றல் தேவைகளுக்காக,சமூக மென் பொருள் மற்றும் சமூக ஊடகத்தைப் பயன்படுத்தி,மக்களுக்கும் அமைப்புகளுக்கும் இடையிலான இடைவினையை எளிதாக்கப் பயன்படும் கற்றல் உபகரணங்களாகும்.கற்றலை வசதியானதாகவும்,பரவலானதாகவும் செய்யும் பொருட்டே சமூகக் கற்றல் சாதனங்களை அமைக்கும் எண்ணம்தோன்றியது.எனவே,மக்கள் தொலைதூரக் கல்விச் சாதனங்களின் மூலம் அறிவைப் பெற இயலும்.உதாரணமாக,முகநூல், டுவிட்டர்,வாட்ஸ் ஆப் மற்றும் பல.முறையான மற்றும் முறை சாரா கற்றல் சூழல்களில்,கற்போர்,கற்பிப்போர் மற்றும் தகவலை இணைக்க உதவும் இணைப்புப் பாலங்களாக,சமூகக் கற்றல் சாதனங்கள் விளங்குகின்றன.நிறுவனங்கள், பல்வேறு துறைகளுக்குள்ளும் குழுக்களுக்கு இடையேயும்,அறிவுப் பரிமாற்றத்தை மேம்படுத்தும் பொருட்டு பல் வகையான சமூகக் கற்றல் சாதனங்களைப் பயன்படுத்துகின்றன.
தங்கள் நற் சிந்தனைகளை மற்றவர்களுடன் பகிர்ந்து கொள்ள விரும்பும் மனிதர்களுக்கு இந்த சாதனங்கள் பயன்படுகின்றன.சிந்தனைகள் கல்வி சம்பந்தப்பட்டதாகவோ அல்லது நாம் மற்றவர்களுடன் பறிமாறிக்கொள்ள விரும்பும் தினசரி வாழ்வில் தேவைப்படும் திறன்களாகவோ இருக்கலாம்.
சமூகக் கற்றல் என்பது கற்பித்தலை மட்டுமே குறிப்பதில்லை.மாறாக, சிந்தித்தலையும்,கற்போரிடம் அக்கறை காட்ட விரும்பும்,கற்போருடன் இணைந்து பயணிக்கும்,நம் தினசரி வாழ்வில் கற்றலைக் கொண்டு வரும் கல்வியாளர்களின் பங்களிப்பைக் குறிக்கிறது.
சமூகக் கற்றல் சாதனங்களை உருவாக்குவதன் மூலம்,பயன்பாட்டாளர்கள்,கற்றலையும் அக்கறையையும் சமூகக் கற்றல் சாதனங்களைப் பயன்படுத்தி இணைக்க இயல்கிறது.
நீர் வாழ்த் தாவரங்கள் என்பவை நீர் அல்லது ஈரப்பாங்கான இடங்களில் வளரும் தாவரங்கள் ஆகும். தாமரை, வாலீஸ்னீரியா, ஹைடிரில்லா, பிஸ்ட்டியா, ஐக்கோா்னியா, மார்சீலியா, முதலியன நீர் வாழ்த் தாவரங்களுக்கு ஒரு சில எடுத்துக்காட்டுகளாகும். நீரில் ஒரு பகுதியோ அல்லது முற்றிலுமாகவோ, மூழ்கி வாழும் தாவரம் நீா் வாழ்த்தாவரம் என அழைக்கப்படுகிறது. இத்தாவரங்கள் கடல்நீர் அல்லது நன்னீரில் வாழ்பவை.
ஆழம் குறைவாக, சூரிய ஒளி அதிகமாக கிடைக்கக் கூடிய இடத்தில் வாழும் தாவரங்கள் பென்தாஸ் என அழைக்கப்படுகின்றன. சில தாவரங்கள் நீரில் முற்றிலுமாக மூழ்கியிருக்கின்றன. இவை நீண்ட தண்டு மற்றும் கணுவில் சிறிய இலைகளையும் பெற்றிருக்கின்றன. எ.கா. ஹைட்ரில்லா, செரட்டோஃபில்லம்.
நீரில் மிதந்து வாழும் டையாட்டம், உல்ஃபியா போன்ற நுண்ணுயிர்கள் பசுங்கனிகம் கொண்டவை. இவை தாமே உணவு தயாரித்துக் கொள்ளும். எனவே இவை தாவர மிதவை நுண்ணுயிரிகள் என அழைக்கப்படுகின்றன.
ஆனால், சில மூழ்கி வாழும் தாவரங்கள், குளங்கள், ஆறுகள் மற்றும் ஏரிகளில் உள்ள மண்ணில் வேரூன்றி வாழ்கின்றன. இவற்றின் இலைகளும், பூக்காம்புகளும் நீா்ப்பரப்பிற்கு மேலே மிதக்கின்றன. எ.கா. அல்லி , தாமரை
இப்பசுமையான தாவரங்கள் சூரிய ஒளியின் உதவியால் உணவு தயாரித்துக் கொள்ளும். இவ்வாறு சேமிக்கப்பட்ட உணவை விலங்குகள் பயன்படுத்துகின்றன. ஒளிச்சோ்க்கையின்போது வெளியிடப்படும் ஆக்ஸிஜன் அனைத்து உயிரினங்களாலும் சுவாசித்தலுக்குப் பயன்படுத்தப்படுகிறது.
சில தாவரங்கள் கிழங்கு வகை தண்டைப் பெற்றிருக்கின்றன. இவற்றில் இலை மெல்லியதாகவும், நாடா வடிவத்திலும் காணப்படுகின்றன. எ.கா. வாலிஸ்னீரியா
வாழ்வியல் திறன்களை அடிப்படையாகக் கொண்ட கல்வி பல பகுதிகளிலும் குழந்தை மேம்பாட்டிற்கும் சுகாதார மேம்பாட்டிற்கும் ஆதரவாக நீண்ட வரலாறு கொண்டுள்ளது. 1986 ஆம் ஆண்டில், சுகாதார மேம்பாட்டிற்கான ஒட்டாவா சார்டர் என்ற அமைப்பு சிறந்த ஆரோக்கியத் தேர்வுகள் செய்வதில் வாழ்வியல் திறன்களை அங்கீகரித்தது. குழந்தைகளின் முழு உரிமையின் வளர்ச்சிக்காக கல்வி இயக்கப்பட வேண்டும் என்று கூறி, குழந்தைகளின் உரிமைகள் மீதான 1989 ஒப்பந்தம் வாழ்வியல் திறன்களை கல்வியுடன் இணைத்தது. அனைவருக்கும் கல்வி குறித்த 1990 ஆம் ஆண்டு ஜாம்டியன் பிரகடனம் இந்த தொலைநோக்கு பார்வையில் உயிர்வாழவும், திறன் மேம்பாடு மற்றும் தரமான வாழ்க்கை போன்றவற்றை வாழ்வியல் திறன்களின் அத்தியாவசிய கற்றல் கருவிகளில் உள்ளடக்கியது. 2000 டக்கர் உலக கல்வி மாநாட்டில் அனைத்து இளைஞர்களும் பெரியவர்களும் "அறிவை கற்றல், செய்தல், இணைந்து வாழ்தல், இருத்தல்" போன்ற மனித உரிமைகளைப் பெற ஏதுவாக கற்ற கல்வி பயனளிக்க வேண்டும் என்பதற்காக ஆறு இலக்குகளுள் இரண்டுடன் வாழ்வியல் திறன்களை இணைத்துள்ளது.
எச்.ஐ.வி / எய்ட்ஸ் மீதான ஐ.நா. காஸ் , குழந்தைகள் மீதான ஐ.நா. காஸ் , உலக இளைஞர் அறிக்கை ஆகியவற்றில் வாழ்வியல் திறன்களை அடிப்படையாகக் கொண்ட கல்வி முறையை குழந்தை மற்றும் இளைஞர் வளர்ச்சி மற்றும் கருத்தியல் துலங்கல்களை எதிர்கொள்ளும் ஒரு வாழ்க்கை முறையாக இப்போது அங்கீகரித்துள்ளது. உலகளாவிய மனித உரிமைகள் கல்வி , கல்விக்கான நிலையான வளர்ச்சியில் ஐ.நா. சகாப்தம் , குழந்தைகள் மீதான வன்முறை குறித்த ஐ.நா. செயலாளர் ஆய்வு , பெண்களின் நிலை பற்றிய 51 ஆவது கமிஷன், மற்றும் உலக வளர்ச்சி அறிக்கை போன்றவையும் இதை அங்கீகரித்துள்ளன.
எதிர்பார்க்கப்படும் கற்றல் விளைவுகள், அறிவு, மதிப்புகள், மனப்பான்மை மற்றும் திறன்கள் போன்றவை கூர்ந்தாய்வு சிந்தனை மற்றும் சிக்கல் தீர்க்கும் திறன், சுய மேலாண்மை, தகவல் தொடர்பு மற்றும் ஒருவொருக்கொருவர் தொடர்பு கொள்ளல் போன்ற குறிப்பிட்ட திறன்கள் உள்ளடக்கப்பட்டுள்ளன.
இந்தத் தேசத்தில் வந்தநாள் முதலாகப் புலால் மாமிசங்களை நிவர்த்தித்து, இரண்டு தமிழ்த் தவசிப் பிள்ளைகளைப் பரிசுத்த அன்னபாகஞ் செய்யச் சொல்லித் தினமொரு பொழுது மாத்திரம் போசனம் பண்ணிக்கொண்டிருப்பார். தமது மடத்திலிருக்கும் பொழுது, கோபிச் சந்தனம் நெற்றியிலிட்டுக் கொண்டு, தலைக்குச் சூரியகாந்திப பட்டுக் குல்லாவும், அரைக்கு நீர்க்காவிச் சோமனுந் திருநெல்வேலிக் கம்பிச் சோமன் போர்வை முக்காடுமிட்டுக் காலிற் பாதகுறடும் போட்டுக் கொண்டிருப்பார். இவர் வெளியிற் சாரி போகும் போது பூங்காவி அங்கியும் நடுக்கட்டும், வெள்ளைப்பாகையும் , இளங்காவி யுத்தரிய முக்காடும், கையினிற் காவி யுருமாலையும், காதில் முத்துக் கடுக்கனும், கெம்பொட்டுக் கடுக்கனும், விரலிற்றம்பாக்கு மோதிரமும், கையிற் றண்டுக் கோலும், காலிற் சோடுடனும் வந்து, பல்லக்கு மெத்தையின் மேலிட்டிருக்கும் புலித்தோலாசனத்தின் மேலெழுந்தருளியிருந்து, உபய வெண்சாமரை வீசவும், இரண்டு மயிற்றோகைக்கொத் திரட்டவும், தங்கக் கலசம் வைத்த காவிப்பட்டுக் குடைபிடிக்கவுஞ் சாரிபோவார். இவரிறங்கும் இடங்களிலும் புலித்தோலாசனத்தின் மேலுட்காருவார்.
வீரமாமுனிவரே தமிழ் நாட்டில் செல்வாக்கோடு வழங்கி வருவதாலும், தத்துவ போதகர் யார் என்றுகூடப் பொதுமக்கள் அறியாததாலும், தத்துவபோதகர் ஆற்றிய தொண்டு முதலிய எல்லாம் வீரமாமுனிவர் மீது ஏற்றிக் கூறுவதோடு வீரமாமுனிவரையும் தத்துவ போதகர் என்று அழைக்கும் நிலை ஏற்பட்டிருக்கிறது. சைவ உணவையே கையாண்டது, அன்றாட நோன்பு இருந்தது, உயர்ந்த ஆடைகளையே அணிந்தது, பூணூல் போட்டது, கொடியுடைய கோல் ஏந்திச் சென்றது, பல்லக்கில் சென்றது, வடமொழியிலும் தெலுங்கிலும் தமிழில்போல் பாண்டித்தியம் பெற்றது, முதல் முதலாகத் தமிழிலும் தெலுங்கிலும் உரைநடை நூல்கள்.இயற்றியது, இவைபோன்ற பலவற்றைக் கையாண்டவர் தத்துவ போதகர். இவற்றை எல்லாம் வீரமாமுனிவர் செய்ததாக முத்துச்சாமிப் பிள்ளையும் அவரைப் பின்பற்றிய பல ஆசிரியர்களும் கூறுவது உண்மைக்குப் புறம்பானது.கொடியுடைய கோலோ, பூணூலோ வீரமாமுனிவர் மேற்கொள்ளவில்லை. அவற்றை அணிந்தவர் தத்துவ போதகரே. தத்துவ போதகர் வேறு, வீரமாமுனிவர் வேறு. ஆகவே வீரமாமுனிவரைத் தத்துவ போதகர் என்று அழைப்பதோ, தத்துவ போதகர் படத்தை வீரமாமுனிவரின் உருவமாகக் காட்டுவதோ பொருத்தமற்றது
தமிழகத்தில் பல மாவட்டங்களில் கிறிஸ்தவ தேவாலயங்களைக் கட்டியுள்ளார். கடலூர் மாவட்டம் விருத்தாசலம் வட்டம் முகாசபரூர் பாளையக்காரரின் உதவிகொண்டு புனித பெரிய நாயகி அன்னைக்கு திருத்தலம் கட்டி எழுப்பியவர் வீரமாமுனிவர். கோனான்குப்பம் புனித பெரியநாயகி அன்னைக்குத் தமிழ் கலாச்சாரப்படி அன்னை மாமரிக்குப் புடவை உடுத்தியபடி மரத்தாலான சுரூபங்களைச் செய்து அன்னைக்குப் பெருமையும் புகழும் உலகறியச் செய்துள்ளார் வீரமாமுனிவர். புதுக்கோட்டை மாவட்டத்தில் ஆலங்குடி வட்டத்தில் உள்ள தவளப்பள்ளம் கிராமத்தில் புனித பெரியநாயகி அன்னை ஆலயம், ஆவூர் கிராமத்தில் புனித பெரியநாயகி அன்னை ஆலயம், கடலூர் மாவட்டம் கோனான்குப்பம் கிராமத்தில் புனித பெரியநாயகி அன்னைக்கு ஆலயம், ஏலாக்குறிச்சி கிராமத்தில் புனித அடைக்கல அன்னை ஆலயம் ஆகியவற்றைக் கட்டி உள்ளார்.
வீரமாமுனிவரின் வரலாற்றை எழுதிய முத்துசாமிப் பிள்ளையின் நூலில் முனிவரின் வாழ்க்கைமுறை பற்றிய பல தவறான செய்திகள் அடங்கியிருப்பதை வீரமாமுனிவர் தொண்டும் புலமையும் என்னும் ஆய்வுநூலில் ச. இராசமாணிக்கம் சுட்டிக்காட்டியுள்ளார் . முனிவர் பற்றிய தவறான செய்திகள் எழுந்ததற்கு முக்கிய காரணம் தத்துவ போதகர் என்று சிறப்புப்பெயர் பெற்ற இராபர்ட் தெ நோபிலி என்னும் மறைபரப்பாளர் பற்றிய செய்திகளை வீரமாமுனிவருக்கு ஏற்றியுரைத்ததே என்று இராசமாணிக்கம் ஆய்வினடிப்படையில் நிறுவியுள்ளார். தத்துவ போதகர் 1606-இல் மதுரை வந்து ஐம்பது ஆண்டுகளாக உழைத்தபின் 1656 சனவரி 16-ஆம் நாள் மயிலாப்பூரில் உயிர்துறந்தார். அவருக்குத்தான் தத்துவ போதகர் என்ற பெயர் இருந்தது.
முத்துசாமிப் பிள்ளை வீரமாமுனிவரின் வாழ்க்கை வரலாற்றை 1822-இல் எழுதி, அந்நூலை அவரே ஆங்கிலத்தில் மொழி பெயர்த்து 1840-இல் வெளியிட்டார். அவர் 1840-இல் இறந்த பிறகு அவரது தமிழ் வரலாற்றை 1843-இல் அப்பாவுபிள்ளை பதிப்பித்தார். எனவே, வீரமாமுனிவர் வரலாறு பற்றி அச்சான முதல் நூல் இதுவே. ஆனால், இதற்கு முன்னரே சாமிநாத பிள்ளை என்பவர் முனிவரின் வரலாற்றை 1798-இல் எழுதியதாகவும், அது அச்சேறாமல் இருந்ததாகவும் அதைத் தாம் பயன்படுத்தியதாகவும் முத்துசாமிப் பிள்ளையே தம் வரலாற்றில் கூறியுள்ளார்.
வீரமாமுனிவர் என்று அழைக்கப்படும் கான்சுடான்சோ பெசுக்கி என்பவர் இத்தாலிய நாட்டு கிறித்தவ மத போதகர் ஆவார். இவர் இத்தாலி நாட்டிலுள்ள கேசுதிகிலியோன் என்னும் இடத்தில் பிறந்தார். இவர் இயேசு சபையைச் சேர்ந்த குரு ஆவார். கிறித்தவ மதத்தைப் பரப்பும் நோக்கில், 1709ஆம் ஆண்டு இயேசுசபையில் குருவானபின், 1710-ஆம் ஆண்டு தமிழகத்துக்கு அதாவது அவரது 30-ஆவது அகவையில் வந்தார்.
இவர் தமிழ் மொழியின் வளர்ச்சிக்கும், முன்னேற்றத்திற்கும் சிறப்பான பணிகளைச் செய்துள்ளார். 23 நூல்களைத் தமிழில் எழுதியதுடன், இயேசு கிறித்துவின் வாழ்க்கை தொடர்பான நிகழ்ச்சிகளையும் இயேசுவின் வளர்ப்புத் தந்தையாகிய புனித யோசேப்பின் வரலாற்றையும் தமிழ்ப் பண்பாட்டுக்கேற்ப "தேம்பாவணி" என்ற பெருங்காவியமாக இயற்றியது இவரின் தமிழ்ப் புலமைக்குச் சான்றாக உள்ளது. சுப்ரதீபக் கவிராயர் மூலம் தமிழில் புலமை பெற்றார்.
மறை பரப்பு முயற்சிக்காக முதலில் தமிழைக் கற்றுக்கொண்ட இவர், தமிழில் வியத்தகு புலமை பெற்று இலக்கணம், இலக்கியம், அகராதி படைத்து தமிழுக்குச் செழுமையூட்டினார். தமது பெயரினை தைரியநாதசாமி என்று முதலில் மாற்றிக் கொண்டார். பின்னர், அப்பெயர் வடமொழி என்பதாலும், நன்கு தமிழ் கற்றதாலும், தமது இயற்பெயரின் பொருளைத் தழுவிச் செந்தமிழில் வீரமாமுனிவர் என மாற்றிக் கொண்டார்.
வீரமாமுனிவரின் இயற்பெயர் 'கான்சுடண்டைன் சோசப்பு பெசுக்கி . இவர் இலிசுபனில் இருந்து புறப்பட்டு 1710 சூனில் கிறித்தவ மதப் பரப்புப் பணி செய்ய கோவா வந்து சேர்ந்தார்.
1822-இல், முதன் முதலாக இவருடைய சரித்திரத்தைத் தமிழில் எழுதி வெளியிட்ட வித்துவான் முத்துசாமி பிள்ளை, இவருடைய நடையுடை பாவனைகளை, அந்நூலில் கீழ்வருமாறு எழுதியிருக்கிறார்.
இலக்கியச் சுவடிகளைப் பல இடங்கள் சென்று தேடி எடுத்ததால்; "சுவடி தேடும் சாமியார்" எனவும் அழைக்கப்பட்டார். இவற்றில் காண அரிதான பல பொக்கிசங்கள் அழிக்கப்பட்டதாகவும் கூறப்படுகிறது.
சில நாட்கள் கோவாவில் தங்கியவர், தமிழ்நாடு செல்லத் திட்டமிட்டு, கொச்சி வந்து அங்கிருந்து கால்நடையாக அம்பலக்காடு வந்து தங்கி; மதுரையில் காமநாயக்கன்பட்டி வந்து சேர்ந்தார்.
தமிழின் சிறப்பை மேல் நாட்டார் உணர திருக்குறள், தேவாரம், திருப்புகழ், நன்னூல், ஆத்திசூடி போன்ற நூல்களை பிற ஐரோப்பிய மொழியில் வெளியிட்டார்.
இவர் தமிழகம் வந்தபின், சுப்பிரதீபக் கவிராயரிடம் தமிழ் இலக்கண, இலக்கியம் கற்று, இலக்கியப் பேருரைகள் நடத்துமளவுக்குப் புலமை பெற்றார்.
இவர் கட்டியுள்ள அனைத்து ஆலயங்களும் ஒரே வடிவில் இருக்கிறது. இவர் கட்டி எழுப்பியுள்ள ஆலயத்திற்குல் ஐம்பது பேர் மட்டுமே அமரலாம்.
ஒரு கற்றல் முறையாக தேர்வுக்கு, முன் வகுப்பு அளவீடுகளை செய்வதன் மூலம் வகுப்பிற்கு வெளியே கற்றுக்கொள்வதற்கு மாணவர்கள் தயார்படுத்துவதுடன், அந்த முறைகளைப் பற்றிய கேள்விகளுக்கு பதிலளிப்பது மற்றொரு முறையைப் பயன்படுத்தி அப்போதே கற்றல் என்று அழைக்கப்படுகிறது. பின்னர், வகுப்பில், பயிற்றுவிப்பாளர் மாணவர் கஷ்டங்களை அடிப்படையாகக் கொண்டு தயாரிக்கப்பட்ட கருத்தியல் கேள்விகளை அல்லது கருத்துகளை உருவாக்குவதன் மூலம் மாணவர்களை ஈடுபடுத்துகிறார். எரிக் மஸூரால் கோடிட்டுக் கூறப்பட்ட கேள்விமுறை பின்வருமாறு:
பயிற்றுவிப்பாளர் மறுபரிசீலனைகளை மறுபரிசீலனை செய்கிறார் மற்றும் அடுத்த கருத்தை மாற்றுவதற்கு முன்பு மேலும் விளக்கங்கள் தேவைப்படுமா என்பதை முடிவு செய்கிறார்.
உலகம் முழுவதும் மற்றும் தத்துவங்கள், உளவியல், புவியியல், உயிரியல், கணிதம், கணினி விஞ்ஞானம் மற்றும் பொறியியல் உள்ளிட்ட பல துறைகளில் இப்போது பெர்சுவல் அறிவுறுத்தல்கள் பயன்படுத்தப்படுகின்றன.
1990 களின் ஆரம்பத்தில் ஹார்வர்ட் பேராசிரியர் எரிக் மஸூரால் பிரபலப்படுத்தப்பட்ட ஒரு ஆதார அடிப்படையிலான, ஊடாடும் கற்பிக்கும் முறையே ஒப்பார் பயிற்றுவித்தல் ஆகும். ஹார்வர்ட் பல்கலைக் கழகத்தில் அறிமுக பட்டதாரி இயற்பியல் வகுப்புகள் உள்ளிட்ட பல பள்ளிகளில் முதலில் பயன்படுத்தப்பட்டு, உலகம் முழுவதிலும் உள்ள பல்வேறு துறைகளிலும் நிறுவனங்களிலும் ஒப்பார் பயிற்றுவித்தல் பயன்படுத்தப்படுகிறது. இது மாணவர் மைய அணுகுமுறையாகும், இது பாரம்பரிய வகுப்பறையை புரட்டுவதன் மூலம் தகவல் பரிமாற்றத்தை நகர்த்துவதற்கும், தகவலைக் கற்பிப்பதற்கும் அல்லது கற்றல் பயன்பாட்டிற்கோ வகுப்பறையில் நுழைவதற்கும் உட்படுத்துகிறது. தூய விரிவுரை போன்ற பாரம்பரிய கற்பித்தல் வழிமுறைகளை காட்டிலும், சகாக்களின் போதனைகளினை ஆதரிக்கும் சில ஆய்வு முடிவுகள் வெளிபடுத்துகிறது.
பாதுகாப்பு அறைகளில் தேவையான தட்ப வெப்ப நிலையை ஏற்படுத்த நேரடியாக ஆவியாகக் கூடிய முறையே அனைத்து கடல் குளிரூட்டியிலும் பயன்படுத்தப்படுகிறது. இந்த முறையில் நீர்மக் குளிரூட்டி குளிர் சுருளுக்குள் செலுத்தப்படுகிறது. குளிரூட்டிச் சுருள், சரக்குகள் வைக்கப்பட்டுள்ள அறையில் அமைக்கப்பட்டிருக்கும். அந்த குளிர் சுருளுக்குள் உள்ள நீர்மகுளிரூட்டி அந்த அறையில் நிலவக் கூடிய வெப்பத்தை எடுத்துக் கொண்டு அந்த சுருளுக்குள் ஆவியாகிறது. இவ்விதம் ஆவியான குளிரூட்டி காற்று அமுக்கியை அடைகிறது. அங்கு ஆவிநிலையிலுள்ள குளிரூட்டி மிகுஅழுத்தத்திற்கு உட்படுத்தப்படுகிறது. உடன் இந்த மிகு அழுத்தம் ஆவிநிலையிலுள்ள குளிரூட்டி, குளிர் நீர்மமாக்கியை அடைந்து அங்கு நீர்ம நிலையை அடைகிறது.
நீர்ம நிலையில் மிகுந்த அழுத்தம் கொண்ட குளிரூட்டி ஒரு அழுத்தக்கலனில் தொகுக்கப்படுகிறது. இங்கிருந்து இந்த மிகுவழுத்த நீர்மக்குளிரூட்டி, குளிரூட்டி அடைப்பிழழில் மிகு அழுத்தத்திலிருந்து குறை அழுத்தத்திற்கு நெருக்கம் செய்யப்படுகிறது. இக்குறையழுத்தக் குளிரூட்டி, குளிர் சுருளை மீண்டும் அடைந்து அந்த அறையில் நிலவும் வெப்பத்தை எடுத்துக் கொண்டு ஆவியாகிக் காற்றழுத்தியை அடைகிறது. இவ்வாறு தொடர்ச்சியாக அ்ந்த அறையில் உள்ள வெப்பத்தை எடுத்துக் கொண்டு மீண்டும் மீண்டும் ஆவியாவதால் அந்த அறைக்கு தேவையான தகுந்த தட்ப வெப்ப நிலை ஏற்படுத்தப்படுவதால், அங்குள்ள பொருள்களும் அவற்றின் இயற்கை தன்மை மாறாமலும் பாதுகாக்கப்படுகிறது.
நீர்மநிலையில் உள்ள வளிமங்களை நீர்ம நிலையிலேயே கடற்பயணத்தின் போது கொண்டு செல்லக் கடல் குளிரூட்டல் மிகவும் தேவைப்படுகிறது. நீர்மநிலையில் உள்ள வளிமங்கள் அம்மோனியா, குறைந்த அழுத்த நிலையில் உள்ள பெட்ரோலிய வளிமங்கள், புரோப்பேன், பியுட்டேன் ஆகியவை சாதாரண தட்ப வெப்ப நிலைக்கே ஆவியாகும். இந்த நீர்மநிலையில் உள்ள வளிமங்கள் நிரப்பப்பட்ட கலன்களை மிக குறைந்த வெப்ப நிலையிலேயே கடற்பயணத்தின் போது பாதுகாக்க வேண்டும்.
விரைவில் அழுகிக் கெட்டு போகும் பொருட்கள் நீண்ட நாள் கெட்டுப் போகாமல் எந்த தட்ப வெப்ப நிலையில் இருக்க வேண்டுமோ அதே நிலையில் அலை கடல் குளிரூட்டல் மூலமாகப் பாதுகாக்கப்படுகின்றன. இந்த அறைகள் முழுவதும் நன்கு வெப்பக் காப்பிடப்பட்டு இருக்க வேண்டும். இல்லையெனில் வெளிப்புறம் நிலவக் கூடிய கடலின் தட்ப வெப்பம் அறைக்குள் புகுந்து அறையின் தட்ப வெப்ப நிலையை மாற்றுவதோடு பொருள்களை அழுகச் செய்துவிடும்.
கடல் குளிரூட்டல் கருவியில் சில சமயங்களில், கப்பலில் எடுத்துச் செல்லப்படும் பொருட்களே குளிரூட்டியாகப் பயன்படுத்தப்படுகிறது. எடுத்துக்காட்டாக: அம்மோனியா, பெட்ரோலியப் பொருட்கள், புரோப்பேன், பியுட்டேன்.
கடல் குளிரூட்டல் என்பது கடல் பயணத்தின் போது பொருள்கள் அழுகிக் கெட்டுப் போகாமலும், இயற்கைத் தன்மை மாறாமலும் பாதுகாத்து எடுத்துச் செல்வதற்குத் தேவைப்படுகிறது.